
NATJEČAJ ZA ZAPOŠLJAVANJE NA RADNO MJESTO
KOMUNALNI RADNIK 3


RADNO MJESTO
Mjesto rada: Područje Grada Delnica
Broj traženih radnika: 1
Vrsta zaposlenja: Na određeno vrijeme, sezonski poslovi
Radno vrijeme: Puno radno vrijeme
Smještaj: Nema smještaja
Naknada za prijevoz: U cijelosti
Natječaj vrijedi od 20.08.2026. do 28.08.2026. 

POSLOPRIMAC
Opis poslova:
[bookmark: _Hlk195778592]Održavanje javnih i zelenih površina, prometnica, groblja, dječjih igrališta, divljih deponija, a što obuhvaća: košnju (trimerom, rotacijskom kosilicom), orezivanje stabala, granja i ostalog grmolikog raslinja, pripremu tla za sadnju, krčenje zapuštenih prostora, rad sa motornim pilama, metenje pijeska strojno i ručno, sakupljanje i pometanje smeća, čišćenje slivnika od smeća, utovar otpada u kamion, odvoz otpada na smetlište, pražnjenje košarica, grabljanje površina, montažu i demontažu prometnih znakova i ostale prometne signalizacije i sl., a u zimskim mjesecima čišćenje snijega strojno i ručno, posipavanje soli, razbijanje leda, čišćenje slivnika od snijega i leda i sl., čišćenje površina poslije održanog sajmenog dana, obavljanje drugih poslova srodnih djelatnosti Društva po nalogu neposrednog rukovoditelja.
Predviđena početna neto plaća: 1.100,00 eura

Osnovni uvjeti potrebni za primanje u radni odnos:
· NKV
· zdravstvena sposobnost i stručna osposobljenost sukladno Pravilniku o poslovima s posebnim uvjetima rada
Prijava na natječaj mora sadržavati:
- ime i prezime kandidata/kinje,
- adresu,
- broj telefona/mobitela,
- naznaku kako je riječ o prijavi na predmetni natječaj,
- specifikaciju priloga/priloženih dokaza uz prijavu,
- potpis kandidata/kandidatkinje
Uz pisanu prijavu na natječaj potrebno je priložiti: 
· životopis,
· ukoliko posjedujete, presliku svjedodžbe o završenom obrazovanju ili stečenoj kvalifikaciji,
· dokaz o dosadašnjem radnom iskustvu (preslika potvrde o podacima evidentiranim u matičnoj evidenciji Hrvatskog zavoda za mirovinsko osiguranje),
· uvjerenje o nekažnjavanju ne starije od 6 mjeseci od dana objave natječaja,
· presliku osobne iskaznice ili domovnice,
· presliku vozačke dozvole ukoliko je posjedujete - NIJE UVJET
· dokaz kojim kandidat dokazuje ispunjavanje nekog od posebnih uvjeta kojim ostvaruju pravo prednosti (kandidat koji to ostvaruje),

Kandidat koji se poziva na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji (NN 121/17 i 98/19), članka 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 33/20) te članka 48.f Zakona o zaštiti vojnih i civilnih invalida rata („Narodne novine“ broj 33/92, 77/92, 86/92-pročišćeni tekst, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13 i 98/19), ima prednost u odnosu na ostale kandidate samo pod jednakim uvjetima. Kandidat koji se poziva na pravo prednosti pri zapošljavanju temeljem odredbi navedenih zakona, dužan je priložiti dokaze o ispunjavanju traženih uvjeta za svaki zakon posebno. Dokazi za ostvarivanje prava prednosti prilikom zapošljavanja hrvatskih branitelja iz Domovinskog rata i članova njihovih obitelji objavljeni su na internetskoj stranici Ministarstva hrvatskih branitelja Republike Hrvatske https://branitelji.gov.hr/zapošljavanje-843/843. 

Zamolbe se dostavljaju isključivo preporučenom pošiljkom na adresu poslodavca:                                          RISNJAK-DELNICE d.o.o.                                         
Školska 24                                                               
51300 Delnice                                                                 
sa naznakom „Za natječaj - komunalni radnik 3 - NE OTVARATI“                                                          Zamolbe koje ne sadržavaju svu navedenu dokumentaciju neće se razmatrati.                                            

Razmatrati će se zamolbe pristigle na navedenu adresu do 28.08.2026. godine do 24:00 sati bez obzira na način dostave.

Nepravodobne i nepotpune prijave neće se razmatrati. 
Isprave se prilažu u neovjerenoj preslici, a prije izbora kandidata/kandidatkinje predočit će se izvornik ili ovjerena preslika. Za osobu/osobe koje zadovoljavaju formalne uvjete iz javnog natječaja i steknu status kandidata/kandidatkinje prijavljenog/prijavljene na javni natječaj bit će proveden prethodni intervju. 
Kandidat/kandidatkinja će biti obaviješten/obaviještena o vremenu i mjestu održavanja intervjua telefonskim putem ili putem elektronske pošte, najkasnije tri (2) dana prije održavanja intervjua.
Za kandidata/kandidatkinju koji ne pristupi razgovoru smatrat će se da je povukao prijavu na Natječaj.
Poslodavac zadržava pravo da po objavljenom natječaju za zapošljavanje ne odabere niti jednog kandidata.
O rezultatima natječaja kandidati će biti obaviješteni pisanim putem najkasnije u roku od 30 dana od dana donošenja odluke o odabiru kandidata/kandidatkinje.
Tekst Natječaja bit će objavljen na mrežnoj stranici Risnjak-Delnice d.o.o. (www.risnjakdelnice.hr)   i oglasnoj ploči Hrvatskog zavoda za zapošljavanje.

POSLODAVAC
Komunalno trgovačko društvo RISNJAK-DELNICE d.o.o.

